钦定古今图书集成/明伦汇编/氏族典/第345卷 > 周宝安
## 钦定古今图书集成/明伦汇编/氏族典/第345卷 > 周宝安

按《陈书周文育传》：“文育子宝安，字安民，年十馀岁，便
习骑射，以贵公子骄蹇游逸。及文育絷于王琳，宝安
便折节读书，绥御文育士卒，甚有威惠。除员外散骑
侍郎。文育为熊昙朗所害，征宝安为猛烈将军，领其
旧兵，仍令南讨。世祖即位，深器重之。天嘉二年，重除
雄信将军、吴兴太守。四年，授持节都督南徐州诸军”
事，征为左卫将军，寻以本官领卫尉卿。天康元年卒，
谥曰成。子䂮嗣。